Vėžaičiai

Vėžaičiai – miestelis Klaipėdos rajono savivaldybėje, 5 km į rytus nuo Gargždų, šalia automagistralės . Seniūnijos centras, 3 seniūnaitijos (Centro, Nausodžio, Skinijos). Stovi medinė Vėžaičių Šv. Kazimiero bažnyčia (pastatyta 1784 m.), veikia Vėžaičių pagrindinė mokykla, biblioteka, paštas (LT-96008), Žemdirbystės instituto Vėžaičių filialas (nuo 1967 m.), yra Vėžaičių dvaro sodyba ir parkas, kultūros namai (buvusiose dvaro arklidėse), ambulatorija, 5 parduotuvės.

Etimologija 

Miestelio vardo kilmė nėra aiški. Jis kildinamas iš nepaliudyto asmenvardžio *Vė́žaitis daugiskaitos (plg. pavardė Vėžỹs). Aptikta ir keletas versijų. Anksčiausiai pateikta yra XIX a. 2-ojoje pusėje kraštotyrininko Vincento Juzumo rankraštyje, kildinant pavadinimą nuo žodžio wiežas („vėžės“). XX a. 1-ojoje pusėje Vėžaičių mokytojo J. Sadausko užrašuose gyvenvietės vardas siejamas su žodžiu „vėžys“. Esą per Vėžaičius tekančiuose upeliuose buvę tiek vėžių, kad žmonės juos gaudydavę netgi kiaulėms šerti.

Geografija 

Per miestelį eina kelias  (Žemaičių plento dalis). Yra kelias į Plungę . Prateka Skinija ir Gerdauja, Žirgupis, prie Ąžuolijos miško. Naftos telkinys.

Istorija 

Vėžaičių dvaras minimas 1567 m., prie jo kūrėsi kaimas. Dvaras priklausė Volmerams, kurių vienas – Kazimieras – buvo pilininkas. 1784 m. jis pastatė medinę Šv. Kazimiero Išpažinėjo bažnyčią, o sūnus Leonardas įtaisė altorius, varpus. XIX a. minimas Vėžaičių dvaras ir kaimas Raseinių apskrities Veiviržėnų valsčiuje.

1919 m. atidaryta pradinė mokykla. 1931–1939 m. pro miestelį nutiestas Žemaičių plentas, sujungęs miestelį su Klaipėda ir Kaunu.

Sovietmečiu įkurtas Lietuvos žemdirbystės mokslinių tyrimų instituto filialas, veikė eksperimentinis ūkis. Miestelis gavo TSRS liaudies ūkio pasiekimų parodos sidabro medalį.

2011 m. birželio 28 d. patvirtintas Vėžaičių herbas.

|}

Gyventojai

Šaltiniai